## Odluka o proširenju primjene Kolektivnog ugovora za putničke agencije

### NN 94/2002 (9.8.2002.), Odluka o proširenju primjene Kolektivnog ugovora za putničke agencije

# MINISTARSTVO RADA I SOCIJALNE SKRBI

1577

Na teme­lju članka 201. stavka 1. Zakona o radu (»Narodne novine« 38/95,
54/95, 65/95, 17/01. i 82/01.), ministar rada i socijalne skrbi donosi

## ODLUKU

### O PROŠIRENJU PRIMJENE KOLEKTIVNOG UGOVORA ZA PUTNIČKE AGENCIJE

I.

Primjena Kolektivnog ugovora za putničke agencije koji je zak­ljučen
dana 12. lip­nja 2002. godine, proširuje se na sve poslodavce i radnike u
djelatnosti putničkih agencija i turoperatora u Republici Hrvatskoj.

II.

Ova Odluka stupa na snagu osmoga dana od dana objave u »Narodnim
novinama«.

Obrazlože­nje

Člankom 201. stavkom 1. Zakona o radu (»Narodne novine« 38/95, 54/95,
65/95, 17/01 i 82/01), propisano je da ako postoji javni interes, ministar
nadležan za rad može na prijedlog stranke kolektivnog ugovora, proširiti
primjenu kolektivnog ugovora na osobe koje nisu sudjelovale u ­nje­govom sklapa­nju,
odnosno nisu mu naknadno pristupile.

Dana 12. lip­nja 2002.
godine, Samostalni sindikat ugostite­ljstva i turizma Hrvatske s jedne strane i
Udruga putničkih agencija s druge strane, potpisali su Kolektivni ugovor za
putničke agencije, koji je sukladno članku 198. i 199. Zakona o radu upisan pri
ovom Ministarstvu u k­njigu evidencije kolektivnih ugovora br. 30/02.

Gore spomenuti partneri u
kolektivnom pre­govara­nju su ovom Ministarstvu dana 19. lip­nja dostavili
sporazumni prijedlog za prošire­nje Kolektivnog ugovora za putničke agencije na
sve poslodavce i radnike u djelatnosti putničkih agencija i turoperatora u
Republici Hrvatskoj.

Svoj prijedlog za prošire­njem
primjene Kolektivnog ugovora za putničke agencije, stranke podnose iz s­ljedećih
razloga:

– poslodavci udruženi u
Udrugu hrvatskih putničkih agencija zapoš­ljavaju 80% radnika zaposlenih na
neodređeno vrijeme u putničkim agencijama, realiziraju 80–90% ukupno angažiranog
prometa u Republici Hrvatskoj, a radnici su članovi Samostalnog sindikata
ugostite­ljstva i turizma Hrvatske, te cijene da su se stekli uvjeti i da
postoji javni interes da se proširi primjena zak­ljučenog Kolektivnog ugovora
za putničke agencije

– prošire­nje primjene
Kolektivnog ugovora za putničke agencije značilo bi suzbija­nje nelojalne
konkurencije između poslodavaca i dobrim dijelom suzbija­nje rada na crno i
sive ekonomije, budući da su Kolektivnim ugovorom za putničke agencije uređeni
uvjeti zasniva­nja radnog odnosa i ukupna novčana prava radnika ugovorena kao
najniža prava koje poslodavci ne mogu isplatiti radnicima na nižoj razini

– Kolektivni ugovor za putničke agencije je zak­ljučen na neodređeno
vrijeme što dodatno osigurava stabilnost uvjeta rada poslodavaca i radnika u
putničkim agencijama na području Republike Hrvatske.

Ocje­njujući navode
prijedloga, ovo Ministarstvo je miš­lje­nja da postoji javni interes za prošire­nje
primjene Kolektivnog ugovora za putničke agencije, s obzirom na izuzetno velik
postotak zaposlenih radnika na neodređeno vrijeme u putničkim agencijama putem
kojih se realizira do 90% ukupno angažiranog prometa u Republici Hrvatskoj.

U  navedenoj djelatnosti postoje poslodavci koji zapoš­ljavaju ma­nje
od 20 radnika te nisu u obvezi da sukladno odredbi članka 123. Zakona o radu
pravilnikom o radu urede sva važna pita­nja za radnike zaposlene kod istih.

Osim toga, prošire­njem
primjene na sve poslodavce u navedenoj djelatnosti osigurava se ravnopravnija
konkurencija na tržištu rada, budući da poslodavci koje taj ugovor ne obvezuje
mogu ukupnim troškom rada ispod razine prava radnika koje određuje taj ugovor,
nelojalno konkurirati poslodavcima koje isti obvezuje, te se može utjecati na
suzbija­nje rada na crno i sive ekonomije.

Ova će odluka sukladno članku
201. stavak 3. Zakona o radu, biti objav­ljena u »Narodnim novinama«.

Klasa: 003-05/02-01/83
Urbroj: 524-04/2-02-2
Zagreb, 22. srp­nja 2002.

Ministar
rada i socijalne skrbi
**Davorko Vidović,** v. r.

Odluka, NN 94/2002-1577